| Medaljeoversikt |
| --- |
| Konkurrerte for Nederlands flagg |
| Banesykling |
| Olympiske leker |
| Sølv | 2004 Athen | Sprint |
|  VM |
| Gull | 2007 Palma de Mallorca | Sprint |
| Gull | 2006 Bordeaux | Sprint |
| Gull | 2006 Bordeaux | Keirin |
| Gull | 2005 Los Angeles | 1 km temporitt |
| Gull | 2004 Melbourne | Sprint |
| Sølv | 2007 Palma de Mallorca | Keirin |
| Sølv | 2005 Los Angeles | Lagsprint |
| Bronse | 2011 Apeldoorn | Madison |
| Bronse | 2008 Manchester | Lagsprint |
| Bronse | 2004 Melbourne | 1 km temporitt |

**Theo Bos** (født 22. august 1983 i Hierden i Gelderland, Nederland) er en nederlandsk banesyklist. Han er blitt verdensmester fem ganger i perioden 2004-2007 i tre ulike øvelser, noe ingen annen nederlandsk banesyklist har gjort tidligere. Piet Moeskops og Gaby Minneboo tok fem verdensmesterskap, men kun i en øvelse. Bos tok dessuten sølv på sprinten under OL i 2004. Han er skøyteløperen Jan Bos' yngre bror. Selv deltok han også i skøyteløp da han var yngre, blant annet i nederlandsk mesterskap i sprint for juniorer.

Bos tok sin første gullmedalje i 2001, 18 år gammel, da han ble verdensmester i sprint for juniorer. Senere samme år konkurrerte han blant seniorene, og i klassen under 23 år vant han totalt tre europeiske mesterskap.

Gjennombruddet kom i 2004 da han ble verdensmester i sprint for seniorer og tok bronse under temporittet. Sist gang en nederlender hadde vunnet sprinten var da Leijn Loevesijn tok gull i 1971. Senere i 2004 deltok han i Sommer-OL 2004 og kom på annen plass under sprinten. Sammen med sin eldre bror Jan og Teun Mulder tok han en sjetteplass under lagsprinten. Han avsluttet året med å motta Gerrit Knetemann-pokalen som det største talentet innen sykling yngre enn 23 år.

I 2005 ble han verdensmester på 1000 meter temporitt, og tok dessuten en sølvmedalje på lagsprinten sammen med Teun Mulder og Tim Veldt. Året etter ble han verdensmester i keirin under VM i banesykling i Bordeaux, og gjentok han dessuten seieren fra året før da han igjen vant sprinten. I 2007 ble han verdensmester i sprint for tredje gang, mens han denne gang tok sølv i keirin.

16. desember 2006 satte Bos ny verdensrekord på 200 meter flying start under et verdenscup-ritt i Moskva med tiden 9,722 sekund. Fem dager senere ble han utropt til Årets nederlandske sportsmann.

Bos' neste mål var å ta gull under OL 2008. For å nå dette målet fikk han tildelt en futuristisk sykkel av merket Kimera, fremstilt av Koga-Miyata. Sykkelen, som det kostet 500.000 euro å lage, brakte ham ikke lykke. Under keirin falt han under den andre runden, og heller ikke under lagsprinten kom han på seierspallen.

21. mars 2007 underskrev han en kontrakt med Rabobank, i den var fastlagt at han ikke ble ansatt som del av et av lagene, men skulle støttes som selvstendig syklist. Denne kontrakten varte frem til OL-2008, og en del av avtalen var at han ikke skulle delta i landeveiskonkurranser. Likevel deltok han etter Tour de France i 2007 i noen kriterium-konkurranser som for eksempel Acht van Chaam. I 2009 prøvde han seg på landeveien med Rabobanks kontinentallag. Han fikk mest oppmerksomhet etter avslutningen på sisteetappen i Tyrkia rundt da han og sammenlagtlederen Daryl Impey var innblandet i en stygg velt. Bos fikk en måneds utestengelse.

Før 2010-sesongen skrev han under for Cervélo TestTeam, der han syklet i 1 sesong før laget ble lagt ned. Da fikk han konrakt med det nederlandske laget Rabobank, der han utviklet seg til å bli en dyktig sprinter. Han syklet for laget i fire sesonger. Før 2015-sesongen skrev han under for det sørafrikanske laget MTN-Qhubeka, der han var to sesonger.

Viktigste plasseringer
----------------------

### Landeveissykling

2009
* 3 etappeseire i Olympia's Tour
* Omloop der Kempen
* Prémio de Abertura
* Ronde van Noord-Holland

2010
* Clásica de Almería
* 2 etappeseire Vuelta Castilla y León
* Etappeseier Vuelta Ciclista a Murcia

2011
* To etappeseire Tour of Oman
* Tour de Rijke
* Etappeseier Danmark rundt
* Dutch Food Valley Classic

2012
* Dwars door Drenthe
* 2 etappeseire Tyrkia rundt
* Etappeseier Eneco Tour
* Etappeseier World Ports Classic
* Memorial Rik Van Steenbergen
* Dutch Food Valley Classic

2013
* Etappeseier Volta ao Algarve
* 2 etappeseiere Le Tour de Langkawi
* Etappeseier Critérium International
* Etappeseier Tour of Norway
* Etappeseier Ster ZLM Toer
* 6 etappeseire Tour of Hainan

2014
* 4 etappeseire Le Tour de Langkawi
* Sammenlagt World Ports Classic
* Ronde Van Zeeland Seaports
* Etappeseier Polen rundt
* Etappeseier Tour of Alberta
* Etappeseier Tour de l'Eurométropole

  

### Banesykling

2001
* Juniorverdensmester 1 km
* VM Senior 1 km 9.-plass
* VM Senior Lagsprint 8.-plass

2002
* EM Keirin 1.-plass
* EM Sprint 2.-plass
* EM 1 km 3.-plass
* VM Senior 1 km 7.-plass
* VM Senior lagsprint 6.-plass

2003
* EM Sprint 1.-plass
* EM 1 km 1.-plass
* EM Keirin 2.-plass
* VM Senior 1 km 6.-plass
* VM Senior Lagsprint 5.-plass
* VM Senior Sprint 9.-plass

2004
* VM sprint 1.-plass
* VM 1 km 3.-plass
* Sommer-OL sprint 2.-plass

2005
* VM 1 km 1.-plass
* VM Lagsprint 2.-plass

2006
* VM sprint 1.-plass
* VM Keirin 1.-plass
* Nederlandsk mester Keirin

2007
* VM Keirin 2.-plass
* VM sprint 1.-plass

2008
* EM Sprint Omnium 1.-plass
* VM Teamsprint 3.-plass

2011
* Tour de Rijke

Referanser
----------

1. ↑  Personlige data for deltagerne under OL i 2008 Arkivert 18. august 2008 hos Wayback Machine. NOC\*NSF
2. ↑  NOS (2006) "Bos og Wüst årets sportmann og -kvinne" (nederlandsk).
3. ↑  NU.nl (2007) "Banesyklist Bos skriver kontrakt med Rabobanklaget" Arkivert 31. oktober 2007 hos Wayback Machine. (nederlandsk)
4. ↑  Bos vinner i Japan[*død lenke*] (nederlandsk)

Eksterne lenker
---------------

* (en) Theo Bos – Olympedia Rediger på Wikidata

* (en) Theo Bos – Sports-Reference (OL-resultater – arkivert) Rediger på Wikidata

* (en) Theo Bos – Speedskatingbase.eu Rediger på Wikidata

* (en) Theo Bos – SpeedSkatingNews.info Rediger på Wikidata

* (en) Theo Bos – UCI Rediger på Wikidata

* (en) Theo Bos – ProCyclingStats Rediger på Wikidata

* (en) Theo Bos – Cycling Archives Rediger på Wikidata

* (en) Theo Bos – Cycling Quotient Rediger på Wikidata

* (en) Theo Bos – CycleBase Rediger på Wikidata
* Offisielt nettsted Rediger på Wikidata

* (en) Theo Bos – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI
 |